MTV Europe

**MTV Europe** oli üleeuroopaline kaabel- ja digitaaltelevisiooni võrk, mis alustas tööd 1. augustil 1987 ning lõpetas tegevuse 31. detsember 2025.

Tegu oli ööpäevaringse ingliskeelse võrgustikuga, mille sihtrühm oli 16–35-aastased ja mis oma tipphetkel jõudis enam kui 100 miljoni leibkonnani. Kanalite sisu moodustasid peamiselt saated popkultuurist, tõsielusaated ning muusikavideod. Esimene muusikavideo MTV Europe'i kanalil oli "Money For Nothing" Dire Straitsi esituses, mille alguses kõlab kuulus fraas „I want my MTV“. 

Kanal loodi Viacomi, British Telecomi ja Robert Maxwell Groupi koostöös, et tuua MTV formaat Euroopasse. 1991. aastal sai ainuomanikuks Viacom. MTV Europe'i avati Amsterdamis toimunud Elton Johni kontserdi otseülekandega. Kanalist sai kiiresti oluline kultuurinähtus, mis mõjutas popkultuuri ja noorte muusikamaitset üle kontinendi.

Kanal alustas algselt ühe üleeuroopalise edastusega, kuid hiljem loodi mitmeid regionaalseid kanaleid. 1997. aasta märtsis pandi tööle MTV Saksamaa, juulis MTV UK & Iirimaa ning septembris MTV Itaalia. Skandinaaviat kattev MTV Nordic alustas tööde 1998. aasta juunis. Alates 2000. aastast lisandus hulgaliselt piirkondlikke kanaleid. Näiteks: MTV Prantsusmaa, MTV Poola, MTV España, MTV NL, MTV Rumeenia, MTV Adria, MTV Türgi, MTV Balti, MTV Portugal, MTV Kreeka, MTV Soome, MTV Norra, MTV Rootsi, MTV Taani, MTV Ukraina ja MTV Tšehhi koos paljude spetsialiseerunud muusika kanalitega, sealhulgas MTV Two, MTV Base, MTV Dance, MTV Brand: New (Itaalia), MTV Brand New (NL), MTV Pulse (Prantsusmaa), MTV Gold (Itaalia), MTV Hits (UK) ja MTV Hits (Itaalia). MTV Europe oli veel nähtav ka Põhja-Aafrikas, sealhulgas kohaliku Põhja-Aafrika MTV Base kõrval. 

MTV Europe edastas kuulsat Euro Top 20 edetabelit, mis sai oluliseks muusikaedetabeliks paljudes riikides. 

## MTV Eesti
MTV Eesti alustas tegevust 1. märtsil 2006 osana MTV Networks Europe’i laienemisest Balti riikidesse. Kanal edastas eestikeelset programmi, kuid oli seotud ka MTV Euroopa ja Põhjamaade sisuga. Sihtrühmaks olid peamiselt noored vanuses 15–34, rõhk oli popkultuuril, muusikal ja noortesaadetel. Programmis olid nii rahvusvahelised MTV saated (nt Pimp My Ride, Jackass, The Hills) kui ka kohalikud Eesti saated ja saatejuhid. Kanal oli nähtav ka sündmuste kaudu, näiteks MTV Eesti muusikaauhinnad.

Aastate jooksul hakkas kanali sisu üha enam liikuma muusikalt reality- ja meelelahutussaadete poole, mis oli kooskõlas MTV globaalse strateegiaga. 2011. aasta jaanuaris lõpetas MTV Eesti tegevuse, kui see asendati MTV Nordic kanaliga. Sulgemise põhjuseks olid vaatajanumbrite langus, kulude optimeerimine ja noorte meediatarbimise liikumine internetti.

## Saated

* MTV Uudised
* Euro Top 20
* MTV Live
* World Chart Express
* The Lick
* Lick Shots
* Hitlist UK
* MTV Mono
* Chill Out Zone
* Party Zone
* Alternative Nation
* Superock 
* Headbanger's Ball
* Europe Dancefloor Chart
* So 90s
* MTV Suurimad Hitid
* Total Request Live
* Top 10 
* MTV's Most Wanted
* MTV Alarm
* Number Üks Hitid 
* Summer of MTV
* Rocki edetabel
* Music Mix

## Vaata ka
* MTV Europe VJ-ide list
* MTV Networksi HD-kvaliteediga telekanal Euroopas ja Põhja-Aafrikas

## Viited


## Välislingid
* Ametlik MTV Europe koduleht
* MTV Networks Europe koduleht
* Viacom Brand Solutions International
* MTV Europe kuvatõmmised
* MTV Europe täielik ajalugu (Poola keeles)
* MTV Chillout Zone Playlistid
* MTV International